
BABAD KEDU 
I. Gagaklodra Ngrabasa Masjid Tie Lieng Sieng. 


Nalika jaman kerajaan Demak ing antarané abad kaping 15, ing 
tlatah Kudus ana sawijining pondhok pesantren dumunung ing 
Desa Glagahwangi. Dene kang minangka pangarsane pondhok 
yaiku panjenengane Sunan Kudus. Ing wektu kuwi, negara 
Majapahit wis surut kuncarané, amung kari sisa-sisaning negara 
kang dumadi saka negara cilik-cilik, lan uga isih akeh kang ora 
seneng marang adeging Negara Demak. Rasa ora seneng iki 
disababake saka sedyane Negara Demak anggone nindakake 
syiar agama Islam. Salah siji saka negara iku negara Capiturang. 
Masjid Tie Lie Sieng salah sawijining masjid kang digunakake 
minangka papan pasinaone@ santri-santri Glagahwangi muridé 
Sunan Kudus. Santriné Sunan Kudus akèh, nanging sing katon 
manjila ana cacah sanga. 


Nuju sawijining dina, amarengi wayah subuh, kaya padatan ing 
saben dinané, masjid Tie Lie Sieng kebak santri-santri kang 
padha nindakaké sholat Subuh. Swasana tentrem awit kasiram 
adheming bun wanci bangun, dumadakan dikagètaké déning 
panjeriting bakul-bakul pasar kang ora adoh saka masjid kono. 
Wong-wong padha pating jlerit kamiweden, sabab tanpa 
kanyana-nyana dagangan kang lagi wiwit ditata diosak-asik 
prajurit Capiturang kang dipandhégani Gagaklodra. Solahé wong- 
wong pasar padha pating bilulung salang tunjang, nylametaké 
awaké dhéwé-dhéwé, tanpa mikir dagangan. Kabèh padha wedi, 
giris miris, meruhi tandangé Gagaklodra sawadyané kang tanpa 
rasa kamanungsan gawe rurusuh jroning pasar. Santri 
Glagahwangi sigra prayitna ing kéwuh. Tanpa diabani énggal 
ngadhepi sing gawé gègèr. Gagaklodra sawadyané dipapagaké 
bebarengan. Nanging sepira ta dayané para santri Glagahwangi, 
mungsuh prajurit sing asikep gagaman ampuh. Ora nganti suwé, 
para santri kaseser anggoné nandhingi prajurit Capiturang. Akèh 
santri kang keplayu ngungsi urip, mangkono uga santri sanga 
padha tinggal glanggang colong playu. Ing antarané santri sanga 
iku kang dimangertèni jenengé yaiku, Sirojul Munir (Syeh 

Subakir), Sarif Hidayat (Syeh Maulana Tagwim), lan Moh Gufron 
(Sunan Geseng). 


Gagaklodra ditutake sawatara wadyane mbledig playune Sarif 
Hidayat. Bareng tekan ng tlatah Sirandhu, Sarif Hidayat wis ora 
bisa ngglawat, temah kasil kepikut déning Gagaklodra sakanca. 
Sarif Hidayat banjur diajar nganti nandhang tatu arang kranjang. 
Sarif Hidayat wis ora bisa bangga, ing batin nyipta bakal 
tumekaning pati. Ing nalika Gagaklodra sakancané padha milara 
Sarif Hidayat, dumadakan ana swara tanpa rupa sing ora 
kasumurupan dununge. Swara tanpa rupa iku semu nantang 
marang Gagaklodra, ndadak nganggo tembang Dhandhanggula 
kang uniné mangkéné. 


Gagaklodra kang ngaku prajurit 
Nyata sira mung anggunggung karsa 
Mulasara pepadhané 
Yèn nyata sira iku 
Sraya king nagri Majapahit 
Aja sira anggembela (turah 1) 
Adhepana ingsun 
Ingsun tan bakal lumayu [a] 
Hangadhepi manungsa lir sana sunu [i] 
Kuru tur tanpa bayu [a] 


Kaya ngapa cingaké Gagaklodra sakanca. Rasa cingak ndadèkaké 
rada kendho anggoné milara Sarif Hidayat, temahan padha 
clingukan nggolèki sumbering swara. Salaginé bingung sarta 
nilingaké kuping, tanpa kanyana-nyana ana wewayangan sarwa 
putih kumlébat nyaut Sarif Hidayat sing wis tanpa daya. 
Sakedhèping mripat wewayangan putih iku musna bareng lan 
ilanging Sarif Hidayat saka papan kono. 


Sapa ta sejatiné kang nylametaké Sarif Hidayat? Pawongan iku 
ora liya Kyai Kasan Besari, uga kang kerep disebut Ki Jénggot 
Putih. Sayektiné Ki Jénggot Putih wis sawatara suwé anggoné 
ngulataké lakuné Gagaklodra sakanca. Mula, nalika Sarif Hidayat 
sajak bakal kena ing pati, tumuli awèh pitulungan. Sarif Hidayat 

dipanggul Ki Jenggot Putih, digawa tumuju mring Padhepokan 
Argaluwih. 


Argaluwih kuwi padhepokane Syeh Maulana Garibhi. Ya 
panjenengané iki sing uga sinebut Ki Ageng Hardapikukuh. Syeh 
Maulana Garibhi duwe anak wadon aran Sri Lintang Kedhaton 
utawa Siti Amariyah Ambariyah, dene asmane Cina Lie Gio Nio. 


Ing Padhepokan Argaluwih, Sarif Hidayat diupakara nganti waras. 
Ya Sri Lintang Kedhaton iku kang kanthi tlaten ngupakara Sarif 
Hidayat nganti waras. Apa kebutuhane Sarif Hidayat tansah 
dicukupi Sri Lintang Kedhaton. Sarèhné Sarif Hidayat lan Sri 
Lintang Kedhaton iku padha-padha bocah kang nedheng brahi, 
mula nora mokal yen suwening suwé leloron€ kataman rasa 
asmara. Ki Jenggot Putih tanggap marang glagating bocah, mula 
tumuli matur marang Syeh Maulana Garibhi supaya bocahh loro 
iku didhaupake. Syeh Maulana Garibhi ora kabotan. Sawisé 
nemtokake dina kang prayoga, Sarif Hidayat lan Sri Lintang 
Kedhaton dinikahake. Kanggo mbuwang tilas lan supaya ora 
konangan Gagaklodra sawadyane, Sarif Hidayat banjur ganti 
jeneng Jaka Teguh. 


Il. Dumadine Sukoreja 


Ing sawijining wanci, Syeh Maulana Garibhi ngarsakake nggelar 
kataman. Ing kono Syeh Maulana Garibhi kapareng jumeneng ing 
sangarepé para santri, sarta paring pangandikan. Wusananing 
pangandikan, Syeh Maulana Garibhi paring jeneng jeneng 
wewengkon kono sinebuta Desa Sukorejo, awit wis klakon bisa 
gawé suka lan gambiraning para kawula padésan. Wektu kuwi 
marengi ing dina Kemis Pahing tahun 1386 B/M. 

Jroning pahargyan kataman kuwi Ki Jenggot Putih uga melu 
anekseni. Saparipurnaning kataman, Ki Jenggot Putih kapareng 
pamit bakal nerusake tindake. Sadurunge pamitan, Ki Jenggot 
Putih paring pitungkas marang Jaka Teguh supaya nggoleki 
Kanjeng Sunan Kalijaga, ing pamrih antuka pituduh nggone bakal 
nindakake syiar agama Islam. 


Ill. Jaka Teguh Dadi Nukibah ing Kedu 

Ing saben-saben Jaka Teguh tansah kelingan marang apa kang 
dadi dhawuhe Ki Jenggot Putih ya Kasan Besari. Luwih-luwih yen 
pinuju wanci bengi, apa kang dingendikake Ki Jenggot Putih isih 
keprungu cetha neng talingan, “Jaka Teguh, sira darbé 
sesanggeman kang abot. Sanadyan jejibahan iki ora kena 
sinangga ènthèng, nanging pakaryan iki mujudaké pakaryan 
kang suci. Wujuding jejibahan gedhé iki, yaiku sira kudu mèlu 
cawé-cawé lan nyengkuyung sumebaré agama Islam ing Tanah 
Jawa. Amung, sadurungé sira miwiti pakaryan agung iki, luwih 
dhisik sira nyuwuna pangèstu marang Kanjeng Sunan Kalijaga.” 


Pangandikané Ki Kasan Besari kuwi, ing saben dina dirasakaké 
nganti rumasuk jroning sanubari. Jaka Teguh dadi tansah gorèh. 
Yèn mituhu dhawuhing guru, ateges kudu ninggal garwa. Mangka 
durung suwé nggoné dhaup, malah saiki garwané wis nggarbini 
patang sasi. Yèn mung tansah ana Padhepokan waé, gèk ya piyé. 
Sawisé dilimbang-limbang sawatara dina, Jaka Teguh tumuli 
mrentul tékadé. Tékad kang dilandhesi karep kang kuwat. Dadi 
tansaya golong gilig tekadé Jaka Teguh, bakal mituhu dhawuhé 
Sang Guru kanthi gelenging kalbu. 


Ing sawijining dina kang dirasa prayoga, Jaka Teguh ngadhep 
marang marasepuh. Kanthi kebak ing trapsila, Jaka Teguh 
ngaturaké kabèh kang dadi gémbolaning ati. Krungu aturé Jaka 
Teguh, Syèh Mulana Garibhi ora kabotan, malah paring 
panyengkuyung. Semono uga Sri Lintang Kedhaton, sanadyan 
abot rasané yèn tininggal ing bojo, nanging karana tindaké kang 
garwa iku nyangkul jejibahan luhur, sanadyan abota kaya ngapa, 
ya kudu nglilakaké lungané garwa. Sawisé tata-tata sawetara 
Jaka Teguh tumuli pamitan budhal. Kaya ngapa sedhihé kang 
garwa kang tinilar ing kakung. 


Tindaké Jaka Teguh ing wanci bangun ésuk sabubaré nindakaké 
shalat Subuh. Tindaké didhèrèkaké Bah Gedruk lan Bah Beo. 
Lakuné mangétan. Jroning lumaku akèh pangrencana ing dalan, 
nanging kabèh panggodha bisa disingkiraké awit saka kandeling 
tékad. 

Satekane ing gumuk Slandhakan tanpa kanyana-nyana kaprungu 
swara panggeroning macan mecah sepining swasana. Swarane 
nggegirisi agawé mirising ati. Jaka Teguh wedi lan dadi cilik atiné. 
Ora ngerti kuwi swara apa. Saking wedine nuli lungguh semedi 
supaya bisa sareh rasane, lan nyunyuwun pangwasaning Gusti 
supaya diparingi pituduh murih kaslametane wong telu. Bah 
Gedruk lan Bah Beo kamigilan, saya maneh papan kono adheme 
njekut awit isih klebu wewengkon perenging Gunung Sumbing. 
Ora suwe Jaka Teguh unjal napas sarta angandika, “Ki sanak yen 
kowe bakal tegel mangsa aku sakanca, saiki uga mung pasrah. 
Nanging yen kowe arep njaluk tulung nggerenga maneh kaping 
telu.” 


Ora suwé keprungu swara nggereng kaping telu, lan dumadakan 
ing sangarepé Jaka Teguh ana wewujudan macan ireng kang 
kejepit watu, tur ta isih ketambahan kebrukan wit Jalu. Ndulu 
kahanané macan iki Jaka Teguh dadi welas atiné. Énggal-énggal 
Jaka Teguh awèh pitulungan sarana ngetogaké mantra ngèlmu 
paringané Ki Jénggot Putih. Kena dayaning mantra, wit Jalu kang 
sakawit ngebruki awaké macan bisa ngadeg jejeg manèh kaya- 
kaya ana kekuwatan gedhé kang ngedegaké. Wekasan macan 
ireng bisa luwar saka panandang. Anèh, sawisé luwar saka 
panandhang macan kuwi lon-lonan nyedhaki Jaka Teguh. Kaya- 
kaya bisa tata jalma, macan kuwi ngaturaké panuwun marang 
Jaka Teguh. Kanggo pangéling-éling lelakon kuwi, déning Jaka 
Teguh papan kono dijenengaké Désa Cepit, awit ana kedadéyan 
macan kejepit ing watu. 


Ésuké, teteluné mbacutaké laku mudhun gunung. Kang sakawit 
mlaku ngétan, saiki mlaku ngalor. Satekané Desa Mbalong, ing 
kono ana wit Pakis Taji lan sumber banyu bening kang prayoga 
kanggo reresik awak. Pawongan telu tumuli padha adus. Wah, 
méndah segeré, dhasar pirang-pirang dina awak ora kambon 
banyu. Kapinujon ing cedhak papan kono ana watu gedhé kang 
ayomi wit Garu kang banget ngrembuyung. Jaka Teguh lèyèh- 
leyeh ing ngisoring wit Garu mau sinambi ngenam-enam pikiran. 
Lagi énak-énak ngasokaké awak, dumadakan tanpa sangkan- 
sangkan ana pawongan nganggo sarwa wulung, jubahé wulung 
lan uga nganggo iket wulung nyedhaki Jaka Teguh sakanca. Ora 

susah ndadak nganggo diabani wong telu bebarengan 
mbagèkaké pawongan nyalawadi mau kanthi salam bebarengan. 


“Assalamualaikum”. 

“Waalaikum salam.” Si Jubah Wulung paring wangsulan, swarané 
kebak ing pangaribawa, nuli banjur ngandika, 

“Nggèr, rak wis dha mari ta keselmu. Wis, saiki ayo babarengan 
nindakaké shalat Dhuhur.” Dhasaré wanci ya wis keprungu 
swarané azan. Sawisé shalat si Jubah Wulung takon marang Jaka 
Teguh, 

“Apa sira lagi nggolèki aku?” Kanthi gugup Jaka Teguh mangsuli 
“Inggih.” 

“Yèn ngono, wis ayo padha ndhèrèka aku.” 


Pawongan papat mlaku bebarengan. Jubah Wulung ana ngarep 
nunggang jaran ireng, Jaka Teguh nitih jaran abang. Jan katon 
gagah dhasaré bagus pasuryané, semono uga Bah Béo lan Bah 
Gedruk uga tansah tut wuri. Jaka Teguh ora mangertèni papan 
kang bakal dituju iki mengko ana ngendi. Ngerti-ngertiné bareng 
wis tekan Padhepokan Bagelèn Purworeja. Ing kono wis ana Ki 
Cakrajaya lan Ki Ageng Geseng. 


Jubah Wulung kang sayektiné yaiku Sunan Kalijaga, bebarengan 
lan Ki Cakrajaya, Ki Ageng Geseng, lan Jaka Teguh ngrembug 
anggoné bakal nindakaké syiar agama Islam. Anggoné imbal 
pangandikan nganti sewengi muput. Jroning patemon mau 
ngasilaké putusan, yaiku: Ki Cakrajaya supaya dadi nukibah ing 
Bagelèn, Ki Ageng Geseng dadi nukibah ing Loano ngiras pantes 
dadi imam jumeneng Sunan Geseng, Jaka Teguh dadi nukibah ing 
Kedu jumeneng Ki Ageng Kedu utawa Syeh Maulana Taqwim. 
Sawisé ngedum pakaryan tumuli padha sesowangan laku. 
Kanjeng Sunan Kalijaga dhéwé banjur jengkar nerusaké laku. 


IV. Ing Balongan, Parakan 


jroning patemon ing Padhepokan Bagelèn, Kanjeng Sunan 
Kalijaga paring wewarah, supaya jroning padha nindakaké 
jejibahan syiar agama Islam, luwih dhisik diwiwiti kanthi cara 
mulang tetanèn marang wong-wong padésan. Sabab wektu kuwi 

isih akeh wong-wong samin, sarta isih padha ngrasuk agama 
lawas yaiku Hindhu lan Buda. Lan isih akeh wewarahe Kanjeng 
Sunan Kalijaga. Kanthi pituduhé Kanjeng Sunan Kalijaga mau, 
Jaka Teguh dadi saya mantep atine nggone bakal ngayahi 
pakaryan. Jaka Teguh kajibah syiar agama Islam ing tlatah 
Gunung Sumbing lan Sindoro kanthi tetenger asma Ki Ageng 
Kedu ya Syeh Maulana Tagwim. 

Ki Ageng Kedu tumuli lumaku tumuju Kedu, Bah Beo lan Bah 
Gedruk tansah ndherek. Tetelune numpak jaran. Satekane ing 
Mbengkal tetelune lèrèn. Dumadakan ana sawijining nom-noman 
nunggang jaran, lakuné dibandhangaké. Bareng lakuning jaran 
wis rada cerak Bah Gedruk nyoba ngendhegaké lakuné nom- 
noman kuwi. Sajaké nom-noman kuwi nduwèni watak kongas, 
ketitik lakuning jaran ora dipekak, malah kepara dibandhangaké. 
Ki Ageng Kedu pirsa sarta tanggap ing grahita, mula sigra amatek 
mantra nedya gawé pémut marang nom-noman kuwi. Kena 
dayaning mantra, playune jaran kang sakawit mangulon, 
cengkelak bali mangétan. Tekan sangareping Ki Ageng Kedu, 
tanpa dipekak jaran mandheg. Nom-noman kuwi rumangsa isin, 
sabab ora nggape marang Ki Ageng Kedu. Kanthi praupan 
ndhingkluk nom-noman kuwi tumuli mudhun saka gegering jaran. 
Sawisé wis padha satata Ki Ageng Kedu ndangu marang nom- 
noman mau, 


“Sira kuwi sapa, asalmu saka ngendi, lan perlu ngapa? Déné 
numpak jaran sajak kesusu, playune nganti kaya angin.” 
Nom-noman mau wangsulan, “Kula pun Bramanti, utusanipun 
Sunan Kudus. Kula dipun dhawuhi Kanjeng Sunan supados 
ngupadi santri saking Demak Bintara ingkang nembe syiar Agami 
Islam ing tlatah Kedu mriki.” 

“Kalamun kowe ngupadi santri saka Demak Bintara, ya aku iki 
wongé.” Ki Ageng blaka. 


Bramanti ndlongop semu ora percaya, “Manawi kapareng kula 
nyuwun tandha bukti, bilih panjenengan punika santri saking 
Demak Bintara.” Ki Ageng banjur miyak jubah agemane, lan 
nuduhaké timang kang diagem marang Bramanti. Timang kuwi 
sayekti tandha cihna santri saka kraton Demak. 


www.alanglangkumitir.wordpress.com 
oleh : Mas Kumitir 


www.alanglangkumitir.wordpress.com 
oleh : Mas Kumitir 


Rada sawatara Bramanti ngiling-ilingi timang kuwi, “Manawi 
makaten leres, panjenengan ingkang kula upadi.” Bramanti 
gambira bareng weruh timang kang diagem Ki Ageng Kedu 
jumbuh kalawan apa kang didhawuhaké Sunan Kudus. Bramanti 
banjur mbacutake atur, “Kula dipun utus Sunan Kudus kapurih 
masrahaken barang punika.” Bramanti ngaturake buntelan sing 
isiné sabuk cindhé. Ki Ageng nampani buntelan iku, sabuk cindhé 
tumuli diagem. Bareng wis diagem, wujudé sabuk cindhé katon 
selaras lan timangan. Kahanan iki kerep sinebut 'cindhelaras'. 
Sanadyan amung wujud sabuk lan timangan, barang iku darbé 
daya linuwih. Daya panguwasané sabuk cindhé kang selaras lan 
timangan, ora gampang soring ajurit. Santri Demak kang 
diparingi barang kasebut ana cacah sanga. Saliyané kuwi Ki 
Ageng uga diparingi wiji pari lan mbako supayu tinandur ing 
tlatah Kedu, awit ya mung bumi kono kang bisa tinanduran. 


Sawise imbal pangandikan sawatara Ki Ageng mbacutaké laku. 
Bramanti ora bali ing Demak, malah melu Ki Ageng Kedu. Tekan 
ing desa Pendang Ki Ageng Kedu kersa mapan ana kono ing 
omah kang sarwa prasaja. Ki Ageng Kedu tumuli miwiti syiar 
agama. 


Winih pari saka Bramanti mau aran Rajalel& lan Cempa. Déné 
mbako utawa tembakau nganti saiki sok disebut tambaku. 
Suwening suwé tlatah kono dadi subur. Ki Ageng Kedu uga ingon- 
ingon bangsaning iwèn. Salah siji klangenane yaiku pitik jago 
ulesé ireng mulus. Yèn diedu tarungé pilih tandhing, prasasat ora 
ana kang bisa ngalahaké. 


Ana ing Pendang nganti sawatara wektu. Ing sawijining dina Ki 
Ageng Kedu kelingan marang garwané kang ditinggal ing 
Padhepokan Argaluwih, kamangka nalika ditinggal kae lagi 
nggarbini watara umur patang sasi. Ki Ageng Kedu tuwuh rasa 
kangene. Mula banjur kondur ing Padhepokan Argaluwih 
didherekake Bah Beo mring Argaluwih, déné Bah Gedruk tunggu 
omah. 


Bramanti ora bali ing Demak, nanging nyuwita marang Ki Ageng 
Kedu. Bramanti nggarap lemah ing tlatah Balongan mangétan, 

kabeh ditanduri pari Cempa lan Rajalele. Bramanti uga kepareng 
yasa masjid, banjur salin asma Ki Ageng Parak. Nganti seda Ki 
Ageng Parak banjur disarèkaké sakuloning masjid. Déné papan 
kono saiki dadi kutha kang sinebut Parakan. 


V. Garung 


Duk nalika jaman (........ ) ing antarané tahun (........ ), wewengkon 
Garung maksih wujud alas gung liwang-liwung kang kebak ing ri 
bandhil bobondhotan. Para kawula kang padha mapan ing 
sakiwa-tengené alas Garung racak-racak durung andarbeni 
kapinteran kang mirunggan kanggo olah tetanèn. Kanggo 
nyukupi kabutuhan urip saben dinané, padha mbebedhag buron 
alas kang pancèn cacahé tanpa wilangan. Kahanan iki kabèh wus 
kapirsan déning Ki Ageng Makukuhan. Miturut pamawasé, tlatah 
Garung sayektiné trep banget kalamun kinarya tandur pari. Awit 
lemah Garung kuwi klebu lemah kang subur, tur ta ana sumber 
kang banyuné ajeg mili mintir tan ana kendhaté, sajaké prayoga 
yèn kanggo ngoncori pesawahan. 


Ki Ageng Makukuhan, sawisé nglilimbang sawatara dina tumuli 
lon-lonan ngendikake penggalihané iki marang wong-wong ing 
Garung. Ora gantalan wektu, wus akèh pawongan kang padha 
nyengkuyung karsané Ki Ageng Makukuhan. Pakaryan gedhé 
tumuli diwiwiti. Babat alas kinarya pesawahan. Gedhé cilik, tuwa 
enom, tumandang bareng ngayahi karya. Sing lanang padha 
nyekel gaman kinarya mbabati glagah alang-alang lan ri bandhil 
bebondhotan. Déné para wadon olah pangan, nggodhog téla 
nggarut lan nggayong. 


Anggoné babat alas dilakoni nganti pirang-pirang dina lawasé. 
Awit saka kawasisané Ki Ageng nggoné ngrengkuh para kawula, 
pakaryan abot bisa rampung. Pesawahan kang bawéra iku nuli 
tinanduran (pari). 

Ing saben-saben nindakaké pakaryan iki mau, ing wanci ngaso 
kabèh kang makarya padha lèyèh-lèyèh sinambi mangan 
rangsuman olahaning para wadon. Mawarna-warna solahé. Ana 
kang disambi jagongan ngrembug asiling pakaryan, ana kang 
turon sèndhèn wit-witan gedhé tur ayom. 

Kawula wewengkon Garung maksih padha ngrasuk agama Hindu 
Budha. Amung kepiye mungguh cara lan adate agama kuwi 
nalika samana durung kinawruhan kanthi cetha. Anané padha 
ngrasuk agama Hindu Budha bisa dimangertèni awit jaman iku 
kalebu jaman Majapahit pungkasan. Dadi isih akèh tabet-tabet 
kapercayan saka Kerajaan gedhé iku. 


Carané Ki Ageng nindakaké syiar agama Islam 


Makukuhan kuwi sawijining pawongan kang sugih akal. 
Piyambaké mangerti yèn kawula ing Garung darbé kapercayan 
marang agama Hindu Budha. Tur ta prasasat kabèh durung 
ngawruhi marang agama Islam. Mula anggoné nindakaké syiar 
Makukuhan kanthi cara olah tetanèn. Pakaryan babat alas lan 
miwiti tandur sepisanan mujudaké pakaryan kang kena sinangga 
ènthèng. Pakaryan iku saliyané mbutuhaké tenaga bahu uga 
butuh pétung kang njlimet. Mula nalika kawula Garung 
bebarengan ngayahi karya, ing wanci ngaso padha katon 
anggoné sayah. Ing satengahing swasana mangkono iku Ki Ageng 
nyedhaki sawijining pawongan takon kanthi ulat kang sumeh, 
“Paman, ngendi dunungé banyu kang bening? Paman.” 


Pawongan kang tinakonan wangsulan, “Radi tebih saking papan 
ngriki wonten pancuran ageng ingkang toyanipun wening, 
mangga kula dhèrèkaken Ki Ageng.” 


Ki Ageng nuli tindak ngupadi dunungé banyu kuwi, didhèrèkaké 
sawetara pawongan. Tekan papaning banyu Ki Ageng énggal 
nindakaké wudlu. Solahé sarwa sarèh, ing pamrih supaya 
digatèkaké sing padha ndhèrèkaké. Rampung wudlu, tumuli bali 
ing papan sakawit. Ki Ageng tetanya manèh ing ngendi pernahé 
kéblat Kulon. Para kawula Garung saur manuk nggoné wangsulan 
sarwi anuding tudhuh arah, “mrika, Ki Ageng.” Ki Ageng lon-lonan 
nglukar jubah, jinèrèng ing sangarepé nggoné jumeneng, tumuli 
miwiti shalat Luhur nganti rampung. Wong-wong padha 
nggatèkaké apa kang lagi ditindaké Ki Ageng. Akèh kang padha 
nggumun, Ki Ageng kuwi lagi perlu apa? 

Ki Ageng mangerteni yen tansah dadi kawigatene para wong- 
wong mau, nanging api-api ora pirsa. Sawisé rampung anggoné 
nindakaké shalat, Ki Ageng banjur ndongèng lelakoné para nabi 
anggoné olah tetanèn. Kaya ta caritané Nabi Yusup kang nandur 
gandum. Sajroning olah tetanèn Nabi Yusup ora lali tansah 
nindakaké shalat, kang perluné manembah lan nyuwun marang 
Gusti Allah supaya tandurané bisa subur lan kinalisaké saka aa 
tanduran. Akèh para tani kang padha kepranan marang 
dongèngé Ki Ageng, kang ya pinter crita. Mula wong-wong 
Garung sithik mbaka sithik tumuli nulad apa kang ditindakaké Ki 
Ageng. Temahan suwéning suwé kawula ing Garung padha 
ngrasuk agama Islam. 


Dadi kaya mangkono kuwi carané Ki Ageng anggoné syiar Agama 
Islam luwih dhisik ngagem cara mulang carané olah tetanèn. 
Kabèh ditindakaké kanthi lon-lonan manut kadiwasaning kawula. 
Sawisé sawatara sasi nggoné wong-wong Garung ngolah tetanèn 
wiwit katon asilé. Apa kang tinandur thukul subur. Kahanan iki 
saya amimbuhi rasa tresna tumrap wong Garung lawan Ki Ageng 
kang wus paring kawruh tetanèn. Mula wong-wong Garung 
tansah ngagungaké Ki Ageng. 


Ki Ageng Makukuhan cinegat grombolan Branjang Alas 


Ki Ageng wus kalampahan ngislamaké Garung. Sawisé sawatara 
dudunung ing Garung Ki Ageng nuli nerusaké laku. Tindaké 
didhèrekaké Ki Beo. Nalika tindaké tekan Kabuk, dumadakan ana 
grombolan kang kondhang kawengasané ing wewengkon kono. 
Grombolan iki wataké kejem lan ora wegah gawé papati. 
Tetuwaning grombolan aran Branjang Alas. Kabèh andhahané 
Brangjang Alas racak-racak praènané serem. 

Branjang Alas nggetak kanthi swara sora supaya Ki Ageng 
mudhun saka gigiring kuda. Nanging Ki Ageng ora kersa mudhun, 
sadurungé gelem mangsuli pitakonan. Branjang Alas saya nesu. 
Wekasan Ki Beo mudhun saka tumpakan lan genti nantang 
Branjang Alas. Ora suwé Ki Beo gelut mungsuh Branjang Alas. 
jroning perang kuwi Branjang Alas mati. Weruh tutuwané mati, 

para andhahan padha mlayu salang tunjang ngungsi urip. 
Branjang Alas dikubur ing Kabuk kono. 


Ki Ageng mbacutaké tindak tumuju Tlahap. Tekan dalan 
pengkolan tindake di adang sawatara nom-noman kang ora 
seneng marang Ki Ageng. Ngadhepi kedadean iki Ki Ageng malah 
nyapa kanthi ulat manis marang para nom-noman iku. Kanthi 
nuding salah siji kang awake katon santosa, Ki Ageng paring 
sasmita. Nanging nom-noman kuwi malah lon-lonan nyedhak 
banjur nyuwun pangapura. Sabanjuré kanca-kancané uga melu 
nyuwun ngapura. 


Ki Ageng Kedu & Sam Po Kong 


Ki Ageng kalakon kanthi sukses syiar agama srana olah tani 
mbako lan pari, mliginé pari cempa lan rajalele ing Mbalongan. 
Datan suwe kabar Ki Ageng lumembar saindenging kadipaten, 
nganti tekan ing Kudus. Nalika samana Sunan Kudus kang nyekel 
panguwasa. Sunan Kudus kuwi wong kang sekti mandraguna. 
Sunan Kudus karsa nimbali Ki Ageng (Ma Kuw Kwan) supaya atur 
palapuran mring benering pawarta sawuse dadi naubah ing Kedu. 
Karana Ki Ageng rumangsa purwane dadi santri Kudus mula 
nedya sowan. 


Ki Ageng tindak pribadi tanpa kanthi kaya adaté, mung ngasta 
pitik jago ireng mulus klangenane. Ing batin jago kuwi nedya didu 
klawan jagoné Sunan Kudus, awit Ki Ageng ya wis pirsa yen 
Kudus uga remen adu jago. Ki Ageng tindak tanpa tunggangan, 
mabur. Kasekten kuwi paringane Ki Jenggot Putih lan Sunan 
Kalijaga. Patrape kang mangkono sayektine mung nedya pamer. 


Ing ing pendapa masjid ana patemon, ing antarané ponakane 
Sam po kang aran Te Lieng Sieng lan para santri. Ki Ageng prapta 
papan kono, mabur ngubengi masjid. Weruh patrape Ki Ageng, 
Sunan Kudus duka. Sigra dhawuh salah siji santri kinen nyawat 
tampah. Bareng Ki Ageng disawat tampah, Ki Ageng malah nitihi 
tampah kasebut. Kocapa Sam Po kobong atiné, nuli njupuk krikil 
kasawatake ngenani Ki Ageng. Klakon dhawah kalenggak, 
kecemplung ing pecerèn kang jember. Jubah kebak blethok. Ki 

Ageng banget lingsem. Papan kono saiki dadi pasar Jember, saka 
tembung papan jember. Ora adoh saka menara Kudus. 


Kedadeyan Ki Ageng mabur dadi kembang lambe kawula sakiwa 
tengen kono. Ki Ageng banjur mapan ing Desa Gribik. Nalika 
samana mireng warta yen ing Desa Glagahwangi ana adu pitik 
jago. Purnane adon-adon, jago Ki Ageng kasil ngalahake Jago 
Sunan Kudus. Ya saka kalangan adu jago, asmane Ki Ageng 
kawentar maneh, malah antuk putri RA Sulasmi. Pangandikane 
Sunan Kudus, “Saiki sira nerusna anggonmu syiar agama ing 
Kedu, lan sira tak jodhokaké kalawan RA Sulasmi. Muga-muga 
kabeh lalakon iki ana hikmahe.” Kalawan RA Sulasmi patutan 4, 
yaiku: 1. R. Hasan Dhadhungawuk, 2. R. Hasan Munadi, 3. Rr. 
Sulastri, lan 4. R. Hasan Nyatnyano. 


Wafatnya Ki Ageng Kedu di Ddesa Kedu ternyata oleh pengikut 
dan murid-murid Ki Ageng Kedu di wilayah pegunungan Sumbing 
Sindoro menjadi rebutan mau dimakamkan di puncak Sumbing 
dan puncak Sindoro yang terjadi di sungai Goleh perbatasan 
antara Sumbing Sindoro dan ditengahi oleh Ki Ageng Bagelen. 
Perebutan inipun ternyata dimenangkan oleh murid-murid 
wilayah Sumbing. Pemakamanpun dilaksanakan murid-murid Ki 
Ageng Kedu di puncak Sumbing. Perjalanan dari Kedu ke puncak 
Sumbing ini melewati daertah Desa Ndelok dan para rombongan 
ini beristirahat di sebelah Ndelok untuk minum menghilangkan 
haus, dan dinamakan Ndayan. Setelah istirahat para rombongan 
meneruskan perjalanan menuju puncak Sumbing sampai pada 
suatu tempat rombongan ini ada yang ingin buang air besar, dan 
di tempat ini sekarang dinamakan Pablengan. Di desa Cepit 
pager gunung merekapun juga melaksanakan sembahyang dan 
tempat sembahyang tersebut dinamakan Keramat di desa dukuh 
Wonosari. Sampai pada suatu tempat rombongan pembawaa 
jenasah Ki Ageng Kedu beristurahat dan memutuskan untuk 
memakamkan di punggung puncak Sumbing, tapi dengaan 
kekuasaan Allah akhirnya lubang yang sudah dibuat oleh 
rombongan pembawaa jenasah tidak jadi tempat untuk 
pemakaman Ki Ageng Kedu. Tempat inipun sampai sekarang 
karena kekuasaan Allah siapa saja yang bisa masuk ke daklam 
lubang ini menjadi sakti dan akan mempunyai kesaktian yang 

tiada tara. Perjalanan berlanjut ke puncak Sumbing melewati 
watu lawang dan berakhir pada laut pasir yang menjadi tempat 
peristirahatan rombongan, tetapi karena terlalu lelah akhirnya 
merekapun tertidur. Setelah bangun dari tidur mereka terkejut 
karena jenasah Ki Ageng Kedu sudah tidak ada, Ki Ageng Kedu 
hilang ditelan puncak Sumbing. 


Alang Alang Kumitir 

